Document ID: 32014D0371

POLIITIKA- JA JULGEOLEKUKOMITEE OTSUS EULEX KOSOVO/1/2014,
17. juuni 2014,
Kosovos läbiviidava Euroopa Liidu õigusriigimissiooni EULEX KOSOVO juhi volituste pikendamise kohta
(2014/371/ÜVJP)
POLIITIKA- JA JULGEOLEKUKOMITEE,
võttes arvesse Euroopa Liidu lepingut, eriti selle artikli 38 kolmandat lõiku,
võttes arvesse nõukogu 4. veebruari 2008. aasta ühismeedet 2008/124/ÜVJP Euroopa Liidu õigusriigimissiooni kohta Kosovos EULEX KOSOVO, (1) eriti selle artikli 12 lõiget 2,
ning arvestades järgmist:
(1)
Vastavalt ühismeetme 2008/124/ÜVJP artikli 12 lõikele 2 on poliitika- ja julgeolekukomitee kooskõlas aluslepingu artikliga 38 volitatud tegema asjakohaseid otsuseid EULEX KOSOVO poliitilise kontrolli ja strateegilise juhtimise kohta, sealhulgas nimetama ametisse missiooni juhi.
(2)
Poliitika- ja julgeolekukomitee võttis 4. detsembril 2012 vastu otsuse EULEX KOSOVO/3/2012, (2) millega nimetas suursaadik Bernd BORCHARDTi missiooni EULEX KOSOVO juhiks ajavahemikuks 1. veebruarist 2013 kuni 14. juunini 2014.
(3)
Nõukogu võttis 12. juunil 2014. aastal vastu otsuse 2014/349/ÜVJP, (3) millega muudetakse ühismeedet 2008/124/ÜVJP ja pikendatakse EULEX KOSOVO kehtivust 14. juunini 2016.
(4)
Liidu välisasjade ja julgeolekupoliitika kõrge esindaja tegi 13. juunil 2014. aastal ettepaneku pikendada suursaadik Bernd BORCHARDTi volitusi missiooni EULEX KOSOVO juhina 14. oktoobrini 2014,
ON VASTU VÕTNUD KÄESOLEVA OTSUSE:
Artikkel 1
EULEX KOSOVO juhi suursaadik Bernd BORCHARDTi volitusi pikendatakse kuni 14. oktoobrini 2014.
Artikkel 2
Käesolev otsus jõustub selle vastuvõtmise kuupäeval.
Seda kohaldatakse alates 15. juunist 2014.
Brüssel, 17. juuni 2014

Labels: 10
18
15
5